Νίκος Αναστασίου

Ο Νίκος Αναστασίου είναι Ελληνοκύπριος πολιτικός. Από το 2017 είναι Δήμαρχος Κάτω Πολεμιδιών. Διετέλεσε επίσης αντιδήμαρχος και δημοτικός σύμβουλος του ίδιου δήμου.

Βιογραφικά Στοιχεία 
Ο Νίκος Αναστασίου γεννήθηκε στο Αργάκι στις 27 Φεβρουαρίου 1963. Σπούδασε πολιτική μηχανική στο Εθνικό Πολυτεχνικό Πανεπιστήμιο της Λβιβ.

Είναι νυμφευμένος με τη Σούλλα Μιχαήλ Αναστασίου και έχει τρεις κόρες.

Πολιτική διαδρομή 
Διετέλεσε μέλος της ΕΔΕΚ. Στις Δημοτικές εκλογές του 2001 εξελέγη δημοτικός σύμβουλος στον Δήμο Κάτω Πολεμιδιών.  Επανεξελέγη στις Δημοτικές εκλογές του 2006 και στις Δημοτικές εκλογές του 2011. Την περίοδο 2012-2016 διετέλεσε αντιδήμαρχος του Δήμου Κάτω Πολεμιδιών. Τον Μάιο του 2016 ο τότε δήμαρχος Κάτω Πολεμιδιών Γιώργος Γεωργίου εξελέγη βουλευτής. Τη θέση για τους υπόλοιπους εφτά μήνες της θητείας του κατέλαβε ο αντιδήμαρχος Νίκος Αναστασίου ως δημαρχεύων.

Στις Δημοτικές εκλογές του 2016 εκλέχθηκε Δήμαρχος Κάτω Πολεμιδιών με τη στήριξη του ΑΚΕΛ, του ΔΗΚΟ και της ΕΔΕΚ.

Παραπομπές

Πηγές

|-

Δήμαρχοι Κάτω Πολεμιδιών
Κύπριοι πολιτικοί μηχανικοί